Twee van Laeveld se atlete oppad na SA's!!
Baie geluk aan Ruan Pretorius en Roland Stoltz, twee atlete van Laerskool Laeveld, wat die afgelope naweek ingesluit is in die Mpumalanga Atletiekspan wat gedurende 22-24 Maart aan die Suid-Afrikaanse Kampioenskappe te Potchefstroom gaan deelneem. Ruan gaan deelneem in die item hoogspring seuns 0/12 jaar met 'n afstand van 1,50m. Roland se 4,62m in die item verspring seuns 0/11 jaar het hom 'n plek in die span besorg.
Baie sterkte manne, julle is ysters en Laerskool Laeveld is so trots op julle!
Ecoauto Mbombela sorg vir spogtruie!!!
Baie dankie aan Mnr. Jaco Vorster van Ecoauto Mbombela vir hul borgskap van ons "Tag" rugbytruie vir al die graad 1 en 2 spelers. Dit lyk voorwaar pragtig en die maats is slaggereed vir die komende rugbyseisoen. Ouers ondersteun hierdie maatskappy gerus indien u graag 'n ander voertuig wil aanskaf. Skakel vir Jaco by 082 908 2496 of besoek hul by 1 Plankie straat, Nelspruit. www.ecoauto.co.za
Windowtec Awnings & Blinds Prestige Atletiekbyeenkoms uit die boonste rakke!!!
Die afgelope naweek het die Windowtec Awnings & Blinds Prestige Atletiekbyeenkoms plaasgevind te Laerskool Laeveld. Dit was 'n byeenkoms van uitstaande gehalte waar menige rekord gespat het tussen topgehalte Laeveldse skole. Baie dankie aan Laerskool Lydenburg, Bergland, Malelane, Clivia, Klipspringer Primary, Curro Nelspruit asook Curro Meridian vir jul deelname. Meer as 500 atlete het hul staal gewys ter voorbereiding van die jaarlikse Interlaer.
Graag bedank ons weereens vir Me. Angie Louw van Windowtec Awnings & Blinds vir hul borgskap van die byeenkoms asook vir Mnr. Hendrik van Vuuren van Mpumalanga Sound Hire vir die klank. Ouers ondersteun gerus hierdie twee maatskappye. Loer gerus op FB vir pragtige foto's.
Laerskool Laeveld se Niandi Coetzee ATKV Kampioen!!
Die ATKV se jaarlikse redenaarskompetisie het verlede week op ’n hoogtepunt afgesluit met die Finale Rondes wat te Buffelspoort Rustenburg plaasgevind het. Hierdie is die grootste redenaarskompetisie in die land ter bevordering van Afrikaans. Die ATKV vier vanjaar hul 50ste bestaansjaar.
Niandi, ‘n graad 5 leerder van Laerskool Laeveld, het deelgeneem aan die Gr. 4 tot 5 afdeling. Daar was drie rondes waarin sy deelgeneem het. Eerste ronde was die Streeksdeelname waarin sy deurgedring het om aan die Tweede ronde, die Provinsiale ronde in Middelburg deel te neem waar sy gewen het en sodoende deurgedring het na die Nasionale Finale ronde.Hier was sy een van 24 deelnemers van regoor Suid-Afrika wat te ATKV Buffelspoort deelgeneem het en met die louere weggestap het!!
Vanjaar is die derde keer dat sy die Nasionale Finale ronde haal, in 2013 het sy 7de geëindig en in 2014 het sy met ‘n 5de plek weggestap.
Die tema van haar toespraak was:”Die pap dik aanmaak.”
Haar onderwerp: Die Lelike Eendjie het nie die pap dik aangemaak nie.
Niandi kry alreeds ‘n geruime tyd afrigting by Me. Frances Conradie van Finesse Dramaskool. Me. Conradie is uiters toegewyd tot haar studente en het selfs die finale ronde bygewoon waar sy nog twee studente in die finale gehad het.
Voorwaar ‘n prestasie om opreg trots te wees! Baie geluk Niandi, Laerskool Laeveld is sommer baie trots op jou!
Pappa & Prinsesaand